ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Ο μακρινός βορράς του πλανήτη μας
είναι η γη ακραίων καταστάσεων.
Όταν έρχεται ο χειμώνας…
οι αρκτικοί άνεμοι ρίχνουν κατακόρυφα τη θερμοκρασία.
Ακόμα και η σκληραγωγημένη καφέ αρκούδα της Αλάσκας πρέπει να βρει καταφύγιο.
Μη μπορώντας να αντέξουν το δριμύ ψύχος,
αναγκάζονται να ξεκινήσουν ένα εντυπωσιακό ταξίδι.
Καθώς ο Βόρειος Πόλος γέρνει προς το σκοτάδι και τον κρύο χειμώνα…
οι αρκούδες αρχίζουν να ανεβαίνουν
ψηλά στα βουνά…
για να βρουν καταφύγιο σε σπηλιές ή φωλιές
χωμένες στις απότομες πλαγιές.
Εκατοντάδες μέτρα ψηλά.
Οι αρκούδες που ζουν στην άκρη της γης
πρέπει να αντιμετωπίσουν τις απίστευτες προκλήσεις κάθε εποχής.
Για να το κάνουν,
βασίζονται σε μια πολύ ιδιαίτερη σύνδεση με το σύμπαν,
διότι στη βιολογία της αρκούδας είναι γραμμένη
κάθε κρίσιμη στιγμή
στην τεσσεράμισι δισεκατομμυρίων ετών ιστορία της Γης.
Γεγονότα απίστευτης δύναμης
και καταστροφής,
που δημιούργησαν έναν κόσμο που όμοιός του δεν υπάρχει πουθενά αλλού στο σύμπαν μας.
Η ΕΝΑΛΛΑΓΗ ΤΩΝ ΕΠΟΧΩΝ
Αυτή είναι η Λούνα, ένα θηλυκό έξι ετών.
Έφτασε στην ασφάλεια της φωλιάς της.
Αυτό θα είναι το σπίτι της για τους επόμενους έξι μήνες.
Ένα άνετο μέρος
για να περάσει τον χειμώνα σε χειμερία νάρκη.
ΧΕΙΜΕΡΙΑ ΝΑΡΚΗ - ΗΜΕΡΑ 1
Καθώς οι μέρες μικραίνουν…
το σώμα της ανταποκρίνεται στον ρυθμό του πλανήτη μας.
Ο καρδιακός της ρυθμός επιβραδύνεται…
σε μόλις οκτώ παλμούς το λεπτό.
Καθώς ησυχάζει…
η θερμοκρασία του σώματός της πέφτει.
Και πέφτει σε έναν βαθύ ύπνο
με όνειρα.
Η ισχυρή σύνδεση αρκούδας και σύμπαντος…
την αναγκάζει να περάσει τους σκληρούς χειμερινούς μήνες υπόγεια.
Ανυποψίαστη για το μεγάλο ταξίδι που είναι μπροστά της.
Γιατί έξω από τη φωλιά…
η Γη κινείται.
ΗΜΕΡΑ 1
Κάθε μέρα ο πλανήτης περιστρέφεται μία φορά γύρω από τον άξονά του.
ΗΜΕΡΑ 2
ΗΜΕΡΑ 3
ΗΜΕΡΑ 4
ΗΜΕΡΑ 5
Κάθε μήνα η Σελήνη ολοκληρώνει μία πλήρη περιστροφή γύρω από τη Γη.
Και καθώς περνούν οι μήνες,
η Γη και η Σελήνη περιστρέφονται γύρω από τον Ήλιο.
ΝΟΕΜΒΡΙΟΣ
Όσο θα κοιμάται…
ΔΕΚΕΜΒΡΙΟΣ
η Λούνα θα ταξιδέψει 470 εκατομμύρια χιλιόμετρα.
ΦΕΒΡΟΥΑΡΙΟΣ
ΜΑΡΤΙΟΣ
Ένα επικό κοσμικό ταξίδι,
μισή περιστροφή γύρω από τον Ήλιο.
Και φέτος
έχει νέους συνταξιδιώτες.
ΧΕΙΜΕΡΙΑ ΝΑΡΚΗ - ΗΜΕΡΑ 122
Ενώ κοιμάται και ξυπνάει,
η Λούνα γέννησε…
δύο αρκουδάκια.
Τα μικρά θα τρώνε και θα κοιμούνται στη φωλιά μέχρι την άνοιξη.
Μα έχει δύο ακόμα στόματα να ταΐσει
κι αυτό επιβαρύνει το σώμα της Λούνα.
Τα λιποκύτταρα κάτω από το δέρμα της συρρικνώνονται
καθώς τα ενεργειακά της αποθέματα εξαντλούνται από την παραγωγή γάλακτος.
ΧΕΙΜΕΡΙΑ ΝΑΡΚΗ - ΗΜΕΡΑ 154
Μετά από πέντε μήνες υπόγεια,
η Λούνα έχει χάσει πάνω από το ένα τέταρτο του σωματικού της βάρους.
Κι αφού οι εξωτερικές θερμοκρασίες παραμένουν πολύ χαμηλές,
η Λούνα χρειάζεται επειγόντως την άνοιξη
για να συνεχίσει να ταΐζει τα νεογέννητα αρκουδάκια της.
Ευτυχώς,
η Γη έχει μια ωραία ιδιοτυπία.
Γέρνει στο πλάι.
ΚΛΙΣΗ 23 ΜΟΙΡΩΝ
Κι έτσι, καθώς κινείται στο διάστημα,
σε διαφορετικές εποχές του χρόνου,
διαφορετικά μέρη του πλανήτη γέρνουν προς τον Ήλιο,
με αποτέλεσμα να αλλάζουν οι εποχές.
Που σημαίνει ότι στην Αλάσκα,
συμβαίνει κάτι αξιοσημείωτο.
Κάθε μέρα που περνάει,
ο ήλιος ανεβαίνει όλο και πιο ψηλά στον ουρανό.
Οι ζεστές του ακτίνες μεταμορφώνουν το τοπίο.
Την ώρα που η Λούνα και τα αρκουδάκια της το έχουν μεγαλύτερη ανάγκη.
Οι νευρικές απολήξεις στο δέρμα της ανιχνεύουν τη ζεστασιά του ήλιου.
Και καθώς οι μέρες μεγαλώνουν…
εξειδικευμένα κύτταρα στο πίσω μέρος του ματιού της
αισθάνονται τη μικρή αύξηση στα επίπεδα φωτός.
Αυτά τα κρυφά μηνύματα
από τον κοντινότερο αστέρα μας…
λένε στη Λούνα πως ήρθε η ώρα να ξυπνήσει απ' τη χειμερία νάρκη.
Καθώς σηματοδοτούν την ήπια αλλαγή των εποχών του πλανήτη μας.
Στο ηλιακό σύστημα όμως…
οι εποχές όπως αυτές της Γης
δεν είναι τυπικές.
Ο πλησιέστερος γείτονάς μας, η Αφροδίτη,
είναι πιο κοντά στον Ήλιο,
συνεπώς, πιο ζεστή από τη Γη.
Κι επειδή ο πλανήτης δεν έχει κλίση,
ουσιαστικά δεν έχει εποχές.
471 ΒΑΘΜΟΙ ΚΕΛΣΙΟΥ
Οι θερμοκρασίες παραμένουν πολύ υψηλές όλο τον χρόνο.
Πιο μακριά,
πέρα από τη Γη,
είναι ο Άρης.
ΑΡΗΣ
Του οποίου η τροχιά κάνει την απόσταση από τον Ήλιο
να αλλάζει πάρα πολύ στη διάρκεια του χρόνου.
Οι εποχές στον Άρη
είναι πολύ πιο ακραίες από τις δικές μας.
-125 ΒΑΘΜΟΙ ΚΕΛΣΙΟΥ
Τον χειμώνα πάνω από το ένα τέταρτο της ατμόσφαιρας του πλανήτη παγώνει.
Ενώ το καλοκαίρι,
όταν ο Άρης πλησιάζει τον Ήλιο,
η άνοδος της θερμοκρασίας δημιουργεί ανεμοθύελλες
τόσο έντονες,
που καταπίνουν ολόκληρο τον πλανήτη.
Αλλά πέρα από τον Άρη.
ΔΙΑΣ
Πέρα από τον Δία.
ΚΡΟΝΟΣ
Και τον Κρόνο.
Τρία δισεκατομμύρια χιλιόμετρα μακριά από τον Ήλιο,
ο Ουρανός έχει τις πιο ακραίες εποχές στο ηλιακό σύστημα.
Αυτός ο πλανήτης γέρνει στο πλάι.
ΚΛΙΣΗ 98 ΜΟΙΡΩΝ
Έτσι, καθώς περιστρέφεται,
η πλευρά του καλοκαιριού αντικρίζει τον Ήλιο…
ενώ η πλευρά του χειμώνα δεν βλέπει το φως της μέρας για 42 χρόνια.
Μόνο η Γη
έχει εποχές
που ακόμα και σε ακραίες συνθήκες στον πλανήτη μας,
δίνουν μια ευκαιρία στη ζωή.
Με τον ερχομό της άνοιξης,
η οικογένεια της Λούνα βγαίνει από τη φωλιά.
Τα αρκουδάκια μπορούν τώρα να απολαύσουν τις πρώτες τους στιγμές στον ήλιο.
Λόγω της εναλλαγής των εποχών, όμως, τα μικρά θα ξεκινήσουν ένα δύσκολο ταξίδι.
Διότι για να βρουν τροφή,
η Λούνα πρέπει να τα οδηγήσει πίσω στα πεδινά
στην άλλη πλευρά του βουνού.
Είναι εξουθενωτική ανάβαση για μικρά πόδια.
Πρέπει να περάσουν πάγους και βράχια εκατοντάδων μέτρων.
Μόλις φτάσουν στην κορυφή, το πιο δύσκολο κομμάτι τελειώνει.
Η επιβίωση, όμως, δεν είναι εγγυημένη.
Για να αντέξει το υπόλοιπο της χρονιάς,
η οικογένεια θα βασιστεί στο πώς αντιλαμβάνεται ενστικτωδώς η Λούνα
τις επόμενες εποχές.
Η καθεμία…
αποτέλεσμα του ετήσιου ταξιδιού της Γης στο διάστημα.
Ενός ταξιδιού που ξεκίνησε…
πριν καν υπάρξει η Γη.
ΗΛΙΑΚΟ ΣΥΣΤΗΜΑ 4,6 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Μια εποχή που το ηλιακό μας σύστημα ήταν κάτι λίγο παραπάνω από στάχτες.
Κανένας ήλιος, κανένας πλανήτης, κανένα φεγγάρι.
Μόνο ένα απέραντο σύννεφο αερίων και σκόνης.
Μετά,
σε ένα μακρινό ηλιακό σύστημα…
ένα αστέρι εκρήγνυται.
Ένα σουπερνόβα που στέλνει ένα κρουστικό κύμα σε όλο τον γαλαξία.
Από την πρόσκρουση, το κύμα οδηγεί στη συρρίκνωση του σύννεφου.
Και ξεκινά να περιστρέφεται.
Καθώς περιστρέφεται όλο και πιο γρήγορα,
το σύννεφο γίνεται επίπεδο
σαν δίσκος.
Μια δίνη αερίων και βράχων.
Στο κέντρο, υπό έντονη πίεση…
γεννιέται ο Ήλιος.
Ενώ πιο μακριά, βράχοι συγκρούονται μεταξύ τους…
κι αρχίζει να μεγαλώνει ο πλανήτης μας.
Περνούν 20 εκατομμύρια χρόνια
και η Γη διαμορφώνεται πλήρως.
Ακόμη περιστρέφεται γύρω από τον Ήλιο όπως το σύννεφο από το οποίο προήλθε.
Κάνει μία τροχιά κάθε 365 μέρες.
Έτσι η Γη απέκτησε τον χρόνο της.
Μα σε αυτήν τη φάση στην ιστορία του πλανήτη,
ο χρόνος δεν έχει εποχές.
Διότι το χάος που τις δημιούργησε…
δεν έχει έρθει ακόμη.
Στην Αλάσκα,
τη ζωντάνια της άνοιξης
διαδέχτηκαν οκνηρές καλοκαιρινές μέρες.
Τα αρκουδάκια είναι τώρα πέντε μηνών.
Και ακόμη μαθαίνουν…
πώς να είναι αρκούδες.
Επειδή μεγαλώνουν πολύ γρήγορα,
τα αρκουδάκια πεινούν συνεχώς.
Και ενώ φαίνεται ειδυλλιακό…
το καλοκαίρι στην Αλάσκα είναι μια περίοδος γεμάτη δυσκολίες.
Χωρίς ένα καλό γεύμα στα λιβάδια,
οι αρκούδες πρέπει να αρκεστούν στο χορτάρι.
Που σημαίνει ότι τα μικρά στηρίζονται στο γάλα της μητέρας
για το μεγαλύτερο μέρος της τροφής τους.
Η Λούνα όμως δεν έχει φάει σωστά από τότε που μπήκε σε χειμερία νάρκη,
οπότε δεν έχει άλλα αποθέματα.
Αλλά κοντά, στο διάστημα,
έρχεται βοήθεια.
Γιατί σήμερα,
ο πλανήτης μας έχει συνεχή συντροφιά.
Τη Σελήνη.
Σε τροχιά γύρω από τη Γη,
είναι ο κοντινότερος ουράνιος γείτονάς μας.
Το μεγαλύτερο και πιο φωτεινό αντικείμενο στον νυχτερινό ουρανό.
Κι επειδή η Σελήνη είναι πολύ μεγάλη και πολύ κοντά,
ασκεί ισχυρή βαρυτική έλξη.
Αρκετά ισχυρή ώστε να επηρεάζει τον κόσμο μας.
Υψώνει τους ωκεανούς πάνω από την επιφάνεια του πλανήτη…
δημιουργώντας τις παλίρροιες της Γης.
Και λίγες μέρες κοντά στην πανσέληνο και τη νέα Σελήνη,
οι πιο χαμηλές καλοκαιρινές παλίρροιες αποκάλυψαν ένα εντελώς νέο τοπίο.
Οι λασπότοποι εκτείνονται εκατοντάδες μέτρα απ' την ακτή.
Επιτρέποντας σε πεινασμένες αρκούδες να έχουν πρόσβαση σε θαμμένο θησαυρό.
Την κατάλληλη στιγμή για τη Λούνα και τη νεαρή οικογένειά της.
Μα η ανακάλυψη όσων κρύβονται στις λάσπες είναι μια δουλειά για τους μεγάλους.
Η όσφρηση της Λούνα είναι 2.000 φορές καλύτερη από τη δική μας.
Ιδανική για εντοπισμό νόστιμων μεζέδων.
Αχιβάδες με μαλακό όστρακο.
Είναι τόσο καλή στο να τις ανοίγει,
σχεδόν μία το λεπτό.
Οι αχιβάδες είναι ευπρόσδεκτο συμπλήρωμα στη φτωχή διατροφή της.
Ζωτική ενέργεια που μπορεί να περάσει στα μικρά της.
Με αυτά τα δώρα, που της έδωσε η Σελήνη,
η Λούνα θα συντηρήσει την οικογένειά της το καλοκαίρι.
Μα η σχέση της αρκούδας με τη Σελήνη…
είναι πολύ πιο βαθιά.
Διότι κατά τον σχηματισμό της Σελήνης, η Γη πήρε τις εποχές της.
ΗΛΙΑΚΟ ΣΥΣΤΗΜΑ 4,4 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Λίγο μετά τον σχηματισμό του,
ο πλανήτης μας απέκτησε σύντροφο.
Δεν ήταν η Σελήνη όμως.
Ήταν ένας άλλος πλανήτης που σχηματίστηκε στην τροχιά της Γης.
Μια αδερφή που λέγεται Θεία.
ΘΕΙΑ
Είχε περίπου το μέγεθος του Άρη.
Μια τεράστια μπάλα από βράχους και λάβα.
Σε όλη την παιδική τους ηλικία,
η Γη και η Θεία ζούσαν αρμονικά.
Μέχρι που οι βαρυτικές διαταραχές στο νέο ηλιακό σύστημα…
έθεσαν τους δύο πλανήτες σε πορεία σύγκρουσης.
Αυτήν τη στιγμή…
το μέλλον της Γης κρέμεται από μια κλωστή.
Η Θεία καταστρέφεται…
καθώς από την πρόσκρουση διαλύονται και οι δύο κόσμοι.
Για μια στιγμή στον κοσμικό χρόνο…
ο πλανήτης μας είχε δύο φεγγάρια.
Έπειτα, όμως, η βαρύτητα έριξε το ένα και η Γη το κατέστρεψε.
Αφήνοντας μόνο το φεγγάρι που ξέρουμε σήμερα.
Και η σύγκρουση μεταμόρφωσε τον πλανήτη μας για πάντα.
ΚΛΙΣΗ 23 ΜΟΙΡΩΝ
Από την πρόσκρουση χτυπήθηκε στη μία πλευρά,
και σήμερα περιστρέφεται με κλίση 23 μοιρών.
Οπότε, καθώς περιστρέφεται γύρω απ' τον άξονά της,
πρώτα το ένα ημισφαίριο,
το άλλο γέρνει προς τον Ήλιο…
δίνοντας στη Γη τις εποχές της.
Καθώς το καλοκαίρι φτάνει στο τέλος του,
οι μεγαλύτερες νύχτες είναι σημάδι
ότι φτάνει σύντομα ο σκληρός χειμώνας της Αλάσκας.
Τα αρκουδάκια είναι πλέον επτά μηνών.
Και η Λούνα ξέρει πως για να επιβιώσει από τη μεγάλη χειμερία νάρκη,
η οικογένεια πρέπει να αυξήσει τα αποθέματα λίπους.
Η Σελήνη όμως είναι μια διαρκής υπενθύμιση…
πως έρχεται βοήθεια.
Χίλια χιλιόμετρα μακριά από τις ακτές της Αλάσκας…
ένα άλλο πλάσμα συντονίζεται στον εποχιακό ρυθμό της Γης.
Ο κόκκινος σολομός.
Μετά από δύο χρόνια στον Ειρηνικό Ωκεανό…
έχουν ωριμάσει.
Και τώρα, η αλλαγή στη διάρκεια της ημέρας
προκαλεί απελευθέρωση ορμονών στο αίμα τους.
Χημικά σήματα που αλλάζουν τη συμπεριφορά τους.
Τους καλούν να αναπαραχθούν στα ποτάμια όπου γεννήθηκαν.
Η Λούνα είναι εξαντλημένη και πεινασμένη,
αλλά οδηγεί τα μικρά της στην άκρη του ποταμού.
Γιατί διαισθάνεται ότι θα γίνει κάτι μαγικό.
Σήμερα
το μοναδικό ρολόι των εποχών
θα δώσει ζωτική βοήθεια στις αρκούδες.
Η Γη έχει φτάσει σε καίρια θέση στο ταξίδι της γύρω από τον Ήλιο.
Και τώρα η Σελήνη ανεβάζει την παλίρροια.
Και παρέχει την τελική ώθηση που οδηγεί τον σολομό στα ποτάμια.
Επιτέλους, τα αρκουδάκια γεύονται για πρώτη φορά σολομό.
Και μολονότι ένα ψάρι δεν αρκεί για να βγάλουν οι αρκούδες τον χειμώνα,
είναι το πρώτο κανονικό γεύμα των μικρών στους οκτώ μήνες της ζωής τους.
Η άφιξη του πρώτου σολομού ανακουφίζει τη Λούνα.
Επειδή η εμπειρία τής έχει μάθει
ότι σύντομα θα έχει πιο πολλές επιλογές πιο κοντά στις πηγές.
Καθώς οι μέρες ολοένα και μικραίνουν,
οι ίδιες ορμόνες που έκαναν τους σολομούς να ξεκινήσουν το ταξίδι τους,
τώρα τους μεταμορφώνουν εντελώς.
Τα κεφάλια τους αλλάζουν σχήμα.
Και το σώμα τους γίνεται έντονο κόκκινο.
Αφού είναι εκατομμύρια,
ανεβαίνουν στο ποτάμι στους τόπους αναπαραγωγής τους.
Και ολοκληρώνεται το τελευταίο κομμάτι της ιστορίας των αρκούδων.
Μια ιστορία τόσο παλιά όσο ο πλανήτης.
Ο σχηματισμός της Γης…
η σύγκρουση που δημιούργησε τη Σελήνη…
και η μοναδική σχέση του πλανήτη μας με το φεγγάρι και τον αστέρα του…
συνδυάστηκαν
για να δημιουργήσουν έναν κόσμο που όμοιός του δεν υπάρχει στο σύμπαν.
Ένας ιδανικός πλανήτης.
Το μόνο μέρος που ξέρουμε ότι είναι κατάλληλο για ζωή.
Και για τη Λούνα,
τα τεσσεράμισι δισεκατομμύρια χρόνια κοσμικής ιστορίας
φιλτράρονται σε αυτήν τη στιγμή.
Η ετήσια σύγκλιση σολομού
και αρκούδας.
Και η πολύτιμη ευκαιρία
να ταΐσει την οικογένειά της.
Η Λούνα και τα μικρά έχουν ό,τι χρειάζεται για να βγάλουν τον χειμώνα.
Και ενώ το μέλλον τους στον μεταβαλλόμενο πλανήτη μας είναι αβέβαιο,
αυτόν τον χρόνο, ο σολομός θα τους συντηρήσει…
καθώς ο πλανήτης μας συνεχίζει το ταξίδι του…
γύρω απ' τον Ήλιο.
Στη συνέχεια στην ιστορία του σύμπαντός μας,
ο περιπλανώμενος του ωκεανού του οποίου ο κύκλος ζωής αποκαλύπτει
πώς δημιουργήθηκαν τα πάντα στο σύμπαν.
Διότι στο αυγό κάθε χελώνας υπάρχουν άτομα από τη Μεγάλη Έκρηξη…
φτιαγμένα από τον θάνατο των αστέρων.
Πώς, όμως, δημιουργούνται οι αστέρες και οι πλανήτες;
Και πώς τα ίδια υλικά
μετατρέπονται σε ζωντανά πλάσματα;
Υποτιτλισμός: Μάρθα Σιαμέτη